
ASSESSMENT OF ANTI SARS-COV-2 ANTIBODIES PRESENT IN CONVALESCENT 
PLASMA DONORS AIMED AT BEING USED IN COVID-19 TREATMENT 


Introduction. Currently, COVID-19 treatment includes several options, including the use 
of convalescent plasma. Therefore, the presence of anti-SARS-CoV-2 in blood donors after 
the clinical recovery of COVID-19, depending on their place of residence, age and the clin- 
ical manifestation of the disease is of scientific-practical interest. 

Material and methods. A total of 119 donors among patients were examined, namely 
males aged 18-60 years, having a past history of COVID-19 disease, being confirmed by 
PCR and treated, showing a negative PCR-based test result, which was performed at least 
14 days after clinical recovery. The presence/absence of anti-SARS-CoV-2 was assessed by 
enzyme-linked immunosorbent assay. 

Results. The obtained data showed that 87.4% of plasma donors responded to COVID-19 
infection by anti-SARS-CoV-2 IgG expression, being predominantly found in the 26-35 age 
group. Most donors experienced mild and medium clinical forms. It is important to note 
that all severe clinical manifestations of the infection were followed by formation of anti- 
SARS-CoV-2 I9QG. Urban living environment was predominantly found in convalescent do- 
nors (75.0%), which indicates that they are better informed by medical institutions. 
Conclusions. The study shows that male blood donors aged 18-60 years, subsequentiy cured 
and being positive to anti-SARS-CoV-2 I9gG can serve as a source of fresh plasma used for the 
treatment of COVID-19 patients. 


Introducere. Tratamentul COVID-19 include mai multe opțiuni, inclusiv utilizarea 
plasmei convalescente. Astfel, prezintă un interes științifico-practic existența anticorpilor 
anti SARS-CoV-2 la donatorii de sânge după recuperarea clinică de COVID-19, în funcţie de 
mediul de trai, de vârstă și de forma de manifestare clinică a bolii. 

Material şi metode. Au fost examinaţi 119 donatori din rândul pacienţilor, persoane de 
sex masculin, cu vârsta de 18-60 ani, cu istoric de boală COVID-19, caz confirmat prin PCR, 
vindecați, cu rezultat negativ pentru COVID-19, confirmat de testul PCR, la cel puţin 14 zile 
de la recuperarea clinică. Prezența/absenţa anti SARS-CoV-2 a fost apreciată prin analiza 
imunoenzimatică. 

Rezultate. Datele obținute relevă că 87,4% dintre donatorii de plasmă au răspuns la in- 
fecția COVID-19 prin expresia anti SARS-CoV-2 I9gG, cu predominare în grupul de vârstă de 
26-35 ani. Majoritatea donatorilor au făcut forma clinică ușoară și medie. Este important 
de menționat că toate formele clinice grave de manifestare a infecției au fost însoţite de 
producerea de anti SARS-CoV-2 IgG. Donatorii sunt preponderent din mediul urban (75%), 
fapt ce indică că aceștia sunt mai bine informaţi de instituţiile medicale. 

Concluzii. Donatorii de sânge de genul masculin, cu vârsta de 18-60 ani, au avut o imuno- 
geneză activă în urma infectării cu SARS-CoV-2, manifestând un nivel înalt de pozitivitate 
la anticorpii infecţiei date. 

INTRODUCERE 


La momentul de faţă sunt studiate mai multe 
opţiuni pentru tratamentul COVID-19, printre 
care se evidenţiază medicamente nou concepute 
pentru a viza SARS-CoV-2, dar și unele variante 
terapeutice deja existente și implementate în tra- 
tamentul altor maladii. Opțiunile terapeutice in- 
vestigate pentru COVID-19 pot fi clasificate după 
cum urmează: tratamente cu rezultate bune 
(Dexametazonă, Remdesivir) (1, 2, 3, 4, 5); trata- 
mente promițătoare (plasmă convalescentă, anti- 
corpi monoclonali, Famipirovir, interferon) (6, 7, 
8, 9, 10); tratamente în fazele iniţiale de studiu 
(Ivermectină, Mk-4482, proteina ACE, epurarea 
sângelui, anticoagulante) (3, 5, 11, 12). 


Concomitent, menţionăm că OMS a prezentat in- 
formaţii că produsele medicamentoase: Remdesi- 
vir, Lopinavir/Ritonovir, Hidroxiclorixin şi inter- 
feronii, nu demonstrează, în condiţii de spital, un 
efect evident asupra reducerii mortalității. 


Cel mai vechi tratament, dintre cele menţionate 
mai sus și testat deja de mai bine de 100 de ani în 
cazul altor boli infecțioase, este plasma convales- 
centă. Acesta constă în utilizarea plasmei san- 
guine, recoltate de la persoanele care s-au vinde- 
cat de COVID-19 și administrarea acesteia per- 
soanelor infectate cu noul coronavirus. Plasma, 
transfuzată pacienţilor care se află în stare gravă 
și extrem de gravă, oferă un impuls sistemului 
imunitar, astfel favorizând accelerarea procesului 
de recuperare. Utilizarea plasmei convalescente 
implică transferul de anticorpi de la bolnavii care 
deja au un răspuns imun, oferind astfel protecţie 
individuală (dar tranzitorie) destinatarului (6, 7, 
8). Concluzia unui studiu timpuriu, cu 39 pacienţi 
având COVID-19, este că plasma convalescentă 
poate fi un tratament eficient, mai ales pentru pa- 
cienţii ne intubați (7). Un studiu a 136 pacienţi cu 
COVID-19 a demonstrat o reducere a mortalității 
(comparativ cu cei cărora nu li s-a administrat 
plasmă), dacă tratamentul e iniţiat devreme și ni- 
velul de anticorpi e mai ridicat (8). Pe de altă 
parte, un studiu olandez a fost sistat în faze iniţia- 
le, atunci când s-a observat că nu există vreo ame- 
liorare a stării celor care primesc plasmă și s-a 
constatat că, oricum, pacienţii au dezvoltat anti- 
corpi şi fără acest tratament (13). 


Există însă probleme majore în a stabili eficienţa 
acestui tratament: recoltarea de plasmă de la cei 
care au avut COVID-19 este o procedură anevo- 


joasă și nivelul de anticorpi diferă de la pacient la 
pacient. 

Un studiu efectuat în SUA, la Mayo Clinic, a 
urmărit evoluţia a peste 35.000 subiecți care au 
primit plasmă convalescentă, majoritatea dintre 
ei fiind în fazele critice ale bolii (6). Concluzia ob- 
servaţiei a fost că pacienţii cărora li se admi- 
nistrează tratamentul cu plasmă convalescentă la 
72 ore de la diagnostic prezintă un risc mai scăzut 
de deces (21,7% după 30 zile) faţă de cei cărorali 
se face transfuzia de plasmă la 96 ore sau mai 
mult (26,7%). Totuşi în acest studiu a lipsit un lot 
de control, ceea ce reduce din relevanţa acestor 
concluzii, iar plasma rămâne la stadiul de „trata- 
ment experimental", cel puţin în SUA (2). 


Bazându-ne pe abordările din diferite țări, menți- 
onate mai sus și pe faptul că în Republica Moldova 
plasma convalescentă este aprobată și reco- 
mandată pacienţilor care dezvoltă forme clinice 
severe de COVID-19 (14), am considerat că stabi- 
lirea nivelului de decelare a anticorpilor anti 
SARS-CoV-2 în plasma donatorilor convalescenţi, 
cu scopul de a argumenta utilizarea sau exclude- 
rea acestui tip de terapie în tratamentul COVID- 
19 prezintă un interes științific evident. 


Ipoteza studiului: Cea mai mare parte a conveles- 
cenţilor de COVID-19 au avut o imunogeneză ac- 
tivă, manifestată printr-un nivel înalt de sero- 
pozitivitate a anticorpilor anti SARS-CoV-2, fapt 
care recomandă utilizarea plasmei acestora în 
tratamentul formelor medii și grave ale maladiei. 


MATERIAL ȘI METODE 


Studiul a inclus 119 donatori din rândul pa- 
cienților (prezumtiv testaţi la absenţa markerilor 
infecțiilor hemotransmisibile: hepatitele virale B, 
C și D și virusul HIV), din diferite teritorii admi- 
nistrative ale Republicii Moldova (15, 16, 17), de 
gen masculin, cu vârsta cuprinsă între 18-60 ani, 
cu istoric de boală COVID-19, caz confirmat, vin- 
decaţi (rezolvarea completă a simptomelor) și re- 
zultat negativ pentru COVID-19, confirmat prin 
test PCR, la cel puţin 14 zile de la recuperarea cli- 
nică. Testul PCR a fost realizat prin utilizarea echi- 
pamentului Applied Biosystems, SUA și a consu- 
mabilelor, după cum urmează: RIBO, Rusia (kit 
pentru extracţie) și N-CoV (China) kit pentru am- 
plificare. Analiza imunoenzimatică ELISA pentru 
identificarea anti SARS-CoV-2 IgG a fost realizată 
prin utilizarea ELISA, Generic Assays GmbH (Ger- 
mania ). Procesarea statistică a rezultatelor obţi- 

nute a fost realizată cu ajutorul Microsoft Excel 
2019. 


REZULTATE 


Lotul de 119 donatori de plasmă convalescentă a 
fost repartizat în funcţie de vârstă în următorul 
mod: au prevalat persoanele cu vârsta cuprinsă 
între 26 şi 45 ani, într-un număr mai redus au fost 
donatorii de 18-25 ani și 46-60 ani. Din numărul 
total de donatori, 104 (87,4%) au demonstrat 
prezenţa anti SARS-CoV-2, clasa IgG, iar la 15 
(12,6%) a fost constatată absenţa anticorpilor. 
Donatorii identificați pozitiv la prezenţa anti 
SARS-CoV-2 s-au repartizat astfel, conform 
vârstei: 18-25 ani (12,5%), 26-35 ani (37,5%), 36- 
45 ani (28,8%) și 46-60 ani (21,2%) (tab.1). 


Anticorpii nominalizați au fost identificaţi mai des 
la grupul de vârsta 26-45 ani (p=0,01), fenomen 
ce poate fi explicat prin imunogeneza mai activă 
la acest contingent, cu formarea de anti SARS- 
CoV-2, comparativ cu persoanele cu vârsta >60 
ani (17). 


Analiza absenței anti SARS-CoV-2 IgG în grupurile 
de vârstă demonstrează că acești indicatori, după 
valoare, statistic nu se deosebesc (p>0,05), cu 
toate că la grupul de 46-60 ani se atestă o tendinţă 
de reducere a acestui indicator, dar pentru argu- 
mentarea acestei constatări se cere prezenţa unor 
studii suplimentare, cu un număr mai mare de do- 
natori de plasmă. 


Tabelul 1. Rezultatele investigării donatorilor de plasmă la anti SARS-CoV-2 IgG prin ELISA. 


Prezenţa anti SARS-CoV-2 IgG Absența anti SARS-CoV-2 IgG 


Vârstă (ani) din numărul total 
de donatori 
Ani abs. P+ES abs. P+ES abs. 
18-25 18 15,1+3,3 13 10,9+2,9 13 
26-35 44 37,0+4,4 39 32,8+4,3 39 
36-45 33 27,7+4,1 30 25,2+4,0 30 
46-60 24 20,2£3,7 22 18,5+3,6 Da 
18-60 119 100,0 119 87,4+3,0 104 


În funcţie de mediul de trai, donatorii s-au pre- 
zentat astfel: urban - 90 (75,6%) şi rural - 29 
(24,4%) (p=0,001). Probabil, această diferenţă 
poate fi explicată prin nivelul mai înalt de infor- 
mare al celor din mediul urban de către insti- 
tuțiile medico-sanitare, prin accesul la diferite 
surse mass-media și la transportul public pentru 
a se deplasa la punctele de donare. Mai mult, ma- 
joritatea bolnavilor, respectiv a donatorilor, care 
au contractat boala şi s-au recuperat, provin din 
localitățile urbane (18). Ponderea donatorilor, în 


din numărul celor 


din numărul total din numărul 


pozitivi de donatori celor negativi 
P+ES abs. P+ES abs. % 
12,532 5 4,2+1,8 5 33,3 
37,5+£4,7 5 4,2+1,8 5 33,3 
28,8+4,4 3 2,5+1,4 3 20,0 
21,2+4,0 2 1,7£1,2 2 13,4 
100,0 15 12,6 15 100,0 


funcţie de forma de manifestare clinică a infecției 
COVID-19, a fost următoarea: forme clinice 
ușoare (infecţii respiratorii virale acute) - 73 
(61,3%), formă clinică medie (laringotraheită 
acută, bronșită acută, rinofaringită acută) - 36 
(30,3%) și forme grave (pneumonie bilaterală, 
formă gravă) — 10 (8,4%). Este necesar de menţio- 
nat că dintre donatorii de plasmă, testaţi negativ 
la prezenţa anti SARS-CoV-2 IgG, nu s-au regăsit 
cei cu forme grave de manifestare clinică a bolii 
(tab. 2). 


Tabelul 2. Distribuirea donatorilor de plasmă convalescentă conform mediului de trai, formei clinice a 
COVID-19, rezultatului la anti SARS-CoV-2. 


Mediul de trai Forma clinică a COVID-19 Anti SARS-CoV-2 
urban rural uşoară medie gravă pozitiv negativ 
abs.  P+ES abs. P+ES abs.  P+ES abs. P+ES abs.  P+ES abs.  P+ES abs.  P+ES 
90 95,6+3,9 29 24,4+3,9 73  61,3+4,5 36 30,3+4,2 10 8,4+2,5 104 87,4+3,0 15 12,6+3,0 


Prezintă interes știinţifico-practic datele privind 
repartizarea donatorilor de plasmă convales- 
centă cu anti SARS-CoV-2 după vârstă, mediul de 
trai și forma de manifestare clinică a infecţiei re- 


flectate în Tabelul 3. 


În funcţie de vârstă, donatorii de plasmă conva- 
lescentă s-au repartizat astfel: 18-25 ani (12,5%); 
26-35 (37,5%); 36-45(28,8%); 46-60 ani - 21,2%. 

Tabelul 3. Distribuirea donatorilor de plasmă convalescentă pozitivi la anti SARS-CoV-2 după vârstă, 
mediul de trai și forma clinică a COVID-19. 


Pe Mediu de trai Forma clinică a COVID-19 
Varsta ta 
urban rural uşoară medie gravă 

ani abs. P+ES abs. P+ES abs. P+ES abs. P+ES abs. P+ES abs.  P+ES 
18-25 13 12,5+3,2 
26-35 39  37,5+4,7 
26-45 30 28,824,4 78 75,0+4,2 26 25,0+4,2 63 60,6+4,8 31 29,8+4,5 10 9,6+2,9 
46-60 22  21,2+4,0 


Datele prezentate demonstrează că ponderea do- 
natorilor cu anti SARS-CoV-2 care au donat plas- 
mă convalescentă a fost mai înaltă în grupurile de 
vârstă de 26-35 ani (37,5%) şi de 36-45 ani 
(28,8%), comparativ cu grupul de vârstă 18-25 
ani (12,5%) (p=0,01).Această diferență poate fi 
explicată parţial prin faptul că incidenţa COVID- 
19 în Republica Moldova este sporită în rândul 
persoanelor de 26-45 ani (18). 


Ponderea donatorilor de plasmă cu anti SARS- 
CoV-2 IgG în funcţie de forma clinică de manifes- 
tare a bolii s-a prezentat astfel: ușoară (infecţii 
respiratorii virale acute) - 63 (60,6%); medie (la- 
ringotraheită acută, bronșită acută, rinofaringită 
acută) - 31 (29,8%) și gravă (pneumonie bilate- 
rală, formă gravă) - 10 (9,6%). Analizând rezul- 
tatele prezentate în Tabelul 3, constatăm că la do- 
natorii de plasmă, pozitivi la prezenţa anti SARS- 
CoV-2 IgG, a dominat forma ușoară de manifes- 
tare clinică a bolii (60,6%), urmată fiind de forma 


medie - 29,8%. Forma gravă de manifestare a in- 
fecţiei COVID-19 la donatorii de plasmă a consti- 
tuit 9,6%, fapt care poate fi explicat parţial prin 
incidența mai joasă a acestei forme, comparativ 
cu cele medii și grave. 


Repartizarea donatorilor de plasmă convales- 
centă negativi la prezenţa anti SARS-CoV-2 după 
vârstă, mediul de trai și forma de manifestare cli- 
nică a infecţiei COVID-19, relevă următoarele: 
după vârstă nu se atestă o diferenţă statistică 
semnificativă între grupuri (p>0,05); după mediul 
de trai, ponderea donatorilor din mediul urban 
este mai mare, decât a celor din mediul rural, fapt 
explicabil prin dominarea absolută a donatorilor 
din spaţiul urban, dar pentru concluzii relevante 
se cer studii suplimentare. Prezintă interes pon- 
derea donatorilor la care anticorpii anti SARS- 
CoV-2 nu au fost detectaţi în plasmă, în funcţie de 
forma de manifestare clinică a infecţiei COVID-19 
(tab. 4). 


Tabelul 4. Distribuirea donatorilor de plasmă convalescentă negativi la anti SARS-CoV-2 după vârstă, 
mediu de trai şi forma clinică a COVID-19. 


SS Mediu de trai Forma clinică a COVID-19 
Vârstă ÎN E NR N N a RE e NR RN RN N N 
urban rural uşoară medie gravă 

ani abs. P+ES abs. P+ES abs. P+ES abs.  P+ES abs.  P+ES abs. P+ES 
18-25 5 33,3+12,2 
26-35 5 33,3+12,2 
26-45 3 20,0£10,3 12 80,0+10,3 3 20,0+10,3 10  66,7+12,1 D 33,3+12,2 - - 
46-61 2 13,3+8,7 


Forma clinică ușoară a fost identificată la 10 do- 
natori, iar forma clinică medie - la 5 donatori, este 
important de menţionat că forma gravă de mani- 
festare a COVID-19 nu a fost depistată la donatorii 
testați negativ la prezenţa anti SARS-CoV-2. Pro- 
babil, aceste date ne sugerează ideea că formele 
grave de boală induc producerea de anti SARS- 
CoV-2 într-un procent mult mai sporit, compa-ra- 
tiv cu formele uşoare și medii, dar și în această si 


tuaţie se cer efectuate studii suplimentare (17). 


DISCUȚII 


Merită atenţie datele care demonstrează că la 40 
donatori de plasmă convalescentă, care au donat 
repetat după 8-25 zile, indicii de referinţă a pro- 
belor de plasmă, testate în dinamică (repetat), ex- 
primate prin valoarea cut-off, rezultat negativ, 
echivoc și pozitiv în ELISA, practic nu se deose- 

besc, ceea ce demonstrează că la pacienţii cu CO- 
VID-19, după recuperare, anti SARS-CoV-2 IgG se 
păstrează, însă, pentru stabilirea termenului li- 
mită de identificare a anticorpilor nominalizați, se 
cere monitorizarea acestui fenomen în conti- 
nuare (19). 


Rezultate similare au fost obţinute și de alți cer- 
cetători (20, 21, 22), de exemplu, de Ibarrondo și 
colaboratorii, care au demonstrat, pe un lot de 34 
pacienţi (iniţial confirmaţi la prezenţa SARS-Cov- 
2 prin PCR) că majoritatea dintre ei (20 femei și 
14 bărbaţi) cu vârsta medie de 43 ani (interval 
21-68) au avut o formă clinică ușoară. Un total de 
31 din cei 34 de participanţi au avut două 
măsurări repetate ale nivelurilor de IgG, iar restul 
(3 participanţi) au avut trei măsurări seriale. Pro- 
bele de sânge la prezenţa anti SARS-CoV-2 au fost 
analizate prin testul ELISA, capabil să identifice și 
concentraţia anticorpilor. Astfel, prima măsurare 
a fost obţinută la o medie de 37 zile după apariţia 
simptomelor, iar ultima măsurare după 86 zile de 
la debutul simptomelor. Nivelul mediu inițial de 
IgG a fost de 3,48 log 10 ng per mililitru (interval 
2,52-4,41). 


Ulterior, pe baza unui model de regresie liniară, 
care a inclus vârsta și sexul participanților, zilele 
de la debutul simptomelor până la prima măsu- 
rare şi primul nivel de anticorpi detectat, a fost 
demonstrat că modificarea medie estimată 
(panta) a fost de 0,0062, ceea ce corespunde unei 
perioade de înjumătățire de aproximativ 36 zile, 
în perioada de observaţie de până la 100 zile. 
Comparativ cu titrul anticorpilor dezvoltat de vi- 
rusul SARS-CoV-1, el este mai redus, probabil, și 
perioada de identificare a IgG în sânge pentru 
SARS-CoV-2 este mai mică, fapt constatat de auto- 
rii în cauză, ca urmare a unei evaluări 


CONCLUZII 


exponenţiale comparabile a dinamicii de redu- 
cere a concentraţiei de anticorpi clasa IgG. Aceste 
circumstanţe sporesc îngrijorarea cu privire la 
faptul că imunitatea umorală dezvoltată împo- 
triva infecţiei cu virusul SARS-CoV-2 poate să nu 
fie de durată la persoanele cu forme clinice ușoare 
de COVID-19. Rezultatele obţinute necesită o in- 
terpretare prudentă în ceea ce priveşte identifi- 
carea perioadei de păstrare ai anticorpilor IgG în 
plasmă, a pragului de protecţie și a duratei imu- 
nităţii. 

Studiile efectuate de alți savanţi (23), pe un lot de 
750 pacienţi, au demonstrat că anti SARS-CoV-2 
IgG rămân în organism mai mult de 100 zile după 
ce apar. Acest tip de anticorpi au fost măsuraţi la 
foștii bolnavi de COVID-19, la niveluri stabile, 
până la 105 zile, față de IgM și IgA, a căror concen- 
traţie începe să scadă după 30 zile. Autorii 
atenționează că nu există informaţii certe despre 
nivelul de protecţie faţă de o potenţială reinfec- 
tare, însă concluzionează că un vaccin eficient ar 
asigura un răspuns imunitar de durată. Unii 
dintre cercetători, cum ar fi MacMullan M.A și co- 
laboratorii încearcă să demonstreze că nivelul an- 
ticorpilor din salivă ar corela cu cel din sânge, 
ceea ce oferă posibilitatea utilizării unor teste de 
alternativă (24). Analiza și evaluarea informaţiei 
prezentate demonstrează că sunt necesare studii 
suplimentare pentru a stabili durata aflării anti 
SARS-CoV-2 IgG în plasmă, pragul de protecţie, 
rata de declin (de semiviaţă) a anticorpilor în ser, 
concentraţia lor în funcţie de formele clinice de 
manifestare a bolii, date extrem de importante nu 
numai pentru serviciul de sânge, dar și pentru for- 
tificarea măsurilor de control și de răspuns la in- 
fecția COVID-19, inclusiv prin identificarea indi- 
catorilor de seroprevalenţă, a duratei imunităţii, a 
pragului de protecţie etc. 


1. Datele obţinute demonstrează că practic 87,4% dintre donatorii de plasmă au răspuns la infecția CO- 
VID-19 prin expresia de anti SARS-CoV-2, IgG cu predominare în grupul de vârstă de 26-35 ani. 


2. Majoritatea donatorilor au suportat o formă clinică ușoară și medie, fără a fi identificată o legătură 
între modul de manifestare și prezenţa sau absenţa anti SARS-CoV-2, pre deosebire de formele clinice 
grave ale COVID-19, care în toate cazurile au fost însoţite de formarea de anti SARS-CoV-2, IgG. 


3. Ponderea donatorilor de plasmă convalescentă cu anti SARS-CoV-2 a fost mai înaltă în grupurile de 
vârstă de 26-35 ani (37,5%) şi de 36-45 ani (28,8%), comparativ cu grupul de vârstă - 18-25 ani 
(12,5%). Exponenţii din mediul de trai urban (75,0%) predomină printre donatorii de plasmă con- 


valescentă. 

